Aṭas n yimusnawen i iqedcen ɣef wazal n tutlayt tayemmat daxel n tzeqqa taɣurbizt. Llan wid i tt-yettwalin d allal amɛiwen i unelmad, acku d nettat i d lsas n ulmad. Wiyaḍ ttwalin tutlayt tayemmat tezmer ad tili d aɛewwiq i unelmad deg ulmad-is, ma yella di yal tikelt yettuɣal ɣer-s ur yessawaḍ ara ad yerfed tutlayt-nni tis snat. Maca nekkenti nesbed tzrewt-nneɣ ɣef turda i dyeqqaren tutlayt tayemmat d lsas n ulmad d uselmed ur nezmir ara ad tt-neḥseb d aɛewwiq, imi ma ur tɛawen ara deg urfad n tmusniwin ur as-tettili ara d aḥebbas ara t-iwexren ɣef ulmad-is.